Diari Oficial de la Generalitat Valenciana


Sumari del DOGV 6410, del 02-12-2010 (2010/13174)

Resolució de 19 de novembre de 2010, de la Conselleria d'Infraestructures i Transport, per la qual s'aprova la renúncia de la realització del contracte de servici de vigilància dels ports de gestió directa de la Generalitat. Expedient número 2010/06/0182.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6410

Data del DOGV
:   02-12-2010

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2010/13834


Data del document
:   19-11-2010

Organisme emissor
:   Conselleria d'Infraestructures i Transport

Tipus de document
:   Resolució

Anàlisi jurídica

 Descriptors 

:   * contracte de serveis
    * adjudicació de contracte administratiu

Resolució de 19 de novembre de 2010, de la Conselleria d'Infraestructures i Transport, per la qual s'aprova la renúncia de la realització del contracte de servici de vigilància dels ports de gestió directa de la Generalitat. Expedient número 2010/06/0182. [2010/13638]  
Vista la proposta del director general de Ports, Aeroports i Costes, de 17 de novembre de 2010, en relació amb la renúncia de realitzar el contracte de servici de vigilància dels ports de gestió directa de la Generalitat, i de conformitat amb els següents,  
Antecedents de fet  
1. Que, amb data 27 de setembre de 2010, va ser aprovat pel conseller d'Infraestructures i Transport l'expedient de contractació i la despesa de l'expedient de referència, i es va disposar l'obertura del procediment obert per a l'adjudicació.  
2. La licitació es va publicar en el Diari Oficial de la Comunitat Valenciana de 15 d'octubre de 2010, i el termini de presentació d'ofertes era el 18 de novembre de 2010.  
3. Que segons es fa constar en l'informe de la Divisió d'Explotació i Conservació de Ports:  
«Davant de les limitacions pressupostàries existents, raons d'interés públic fan necessari restringir el servici de vigilància als ports de gestió directa de la Generalitat».  
Fonaments de dret  
1. L'article 194 de la Llei 30/2007, de 30 d'octubre, de Contractes del Sector Públic establix que «... l'òrgan de contractació té la prerrogativa d'interpretar els contractes administratius, resoldre els dubtes que oferisca el seu compliment, modificar-los per raons d'interés públic, acordar-ne la resolució i determinar els efectes d'esta».  
2. L'article 139 de la Llei 30/2007, de 30 d'octubre, de Contractes del Sector Públic, establix en el punt primer que per al cas en què l'òrgan de contractació renuncie a realitzar un contracte per al qual haja efectuat la convocatòria corresponent, ho notificarà als candidats o licitadors.  
3. En este mateix article el punt segon establix que la renúncia a la realització del contracte només la podrà acordar l'òrgan de contractació abans de l'adjudicació, i compensar els candidats o licitadors per les despeses en què hagueren incorregut, en la forma prevista en l'anunci o en el plec, o d'acord amb els principis generals que regixen la responsabilitat de l'administració.  
4. I en el punt tercer s'afig que únicament es podrà renunciar a la realització del contracte per raons d'interés públic degudament justificades en l'expedient.   
5. El conseller d'Infraestructures i Transport és competent per a adoptar la present resolució en virtut de les facultats previstes en l'article 28 de la Llei 5/1983, de 30 de desembre, del Consell.   
Vistos els preceptes legals i la resta de disposicions de general i pertinent aplicació, resolc:  
Únic  
Aprovar la renúncia de la realització del contracte de servici de vigilància dels ports de gestió directa de la Generalitat, a l'efecte del qual es tramitava l'expedient número 2010/06/0182, pels motius exposats anteriorment.  
Contra la present resolució, que posa fi a la via administrativa, es podrà interposar recurs potestatiu de reposició davant del conseller en el termini d'un mes, comptador des de l'endemà de la notificació, d'acord amb el que establixen els articles 116.1 i 117.1. de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que els dóna la Llei 4/1999, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Generalitat Valenciana, en el termini de dos mesos, comptadors des de l'endemà de la notificació, d'acord amb l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.  
Tot això sense perjudici que es puga interposar qualsevol altre recurs que es considere oportú.   
València, 19 de novembre de 2010.- El conseller d'Infraestructures i Transport: Mario Flores Lanuza.